اسامہ ادریس ندوی

اسامہ ادریس ندوی (پیدائش: یکم جنوری 1994ء) ایک معروف عالمِ دین، وکیل، سماجی کارکن اور سیاست دان ہیں۔ وہ مسلمانوں کے حقوق کے تحفظ اور سماجی مسائل کے حل کے لیے غیر معمولی خدمات انجام دے رہے ہیں۔

 ابتدائی و تعلیمی زندگی 
اسامہ ادریس ندوی یکم جنوری 1994ء کو پھلت، ضلع مظفر نگر میں پیدا ہوئے۔ ان کی رسم بسم اللہ 1996ء میں مشہور مبلغ کلیم صدیقی نے کرائی۔ انھوں نے اپنی ابتدائی تعلیم جامعہ امام شاہ ولی اللہ اسلامیہ، پھلت سے مکمل کی اور 2012ء میں دار العلوم ندوۃ العلماء، لکھنؤ سے عالمیت کی تکمیل کی۔ اس کے بعد انھوں نے المعہد العالی الاسلامی، حیدرآباد سے تخصص فی الفقہ والافتاء مکمل کیا اور اپنا تحقیقی مقالہ "سائبر جرائم اور اسلامی نقطہ نظر" کے عنوان سے لکھا۔

اعلیٰ تعلیم کے بعد خالد سیف اللہ رحمانی کے مشورے پر انھوں نے گلوکل یونیورسٹی، سہارنپور سے ایل ایل بی (LLB) کی ڈگری حاصل کی۔

 عملی زندگی 
اسامہ ادریس ندوی نے وکالت کے شعبے میں قوم و ملت کی خدمت کو اہمیت دی۔ انھوں نے قیدیوں کی ضمانتوں اور رہائی کے لیے کوششیں کیں، قانونی مسائل پر عوام کی رہنمائی فراہم کی اور انھوں نے مفت قانونی مشورے سمیت قانونی معاملات میں کئی افراد کی مدد کی ہے۔ وہ کلیم صدیقی کے قانونی وکیل کی حیثیت سے بھی خدمات انجام دیتے ہیں۔

اسامہ ادریس ندوی نے آل انڈیا مجلس اتحاد المسلمین (AIMIM) کے تنظیمی ڈھانچے کو مغربی اتر پردیش میں بہتر بنانے میں کردار ادا کیا۔ وہ ضلع مظفر نگر کے صدر (تین مرتبہ)، سہارنپور کمشنری کے سابق صدر، مغربی یوپی کے سابق صوبائی نائب صدر اور جنرل سیکریٹری رہ چکے ہیں۔

اسامہ ادریس ندوی کی خدمات کے اعتراف میں انھیں مختلف اعزازات سے نوازا گیا، جن میں دسمبر 2023ء میں آل انڈیا مسلم پرسنل لا بورڈ کی جانب سے "نشانِ اعتراف" اور ناظمِ دار العلوم ندوۃ العلماء بلال عبد الحی حسنی کی جانب سے دیا گیا خصوصی ایوارڈ شامل ہیں۔

اس کے علاوہ، ان کے مضامین بھی شائع ہوتے رہتے ہیں، اور وہ سیمینارز میں اپنے مقالے پیش کر چکے ہیں۔

 حوالہ جات 

زمرہ:1994ء کی پیدائشیں
زمرہ:بقید حیات شخصیات
زمرہ:ضلع مظفر نگر کی شخصیات
زمرہ:ندوی فضلا
زمرہ:اکیسویں صدی کے ہندوستانی مسلمان
زمرہ:بھارت کے سنی علما
زمرہ:بھارتی وکلاء
زمرہ:بھارتی سیاست دان
زمرہ:بھارتی مسلم شخصیات
زمرہ:کل ہند مجلس اتحاد المسلمین کے سیاست دان
زمرہ:اترپردیش کے سیاستدان
زمرہ:اتر پردیش کے سماجی کارکن